Document ID: /fineweb-2-swissfilter-quality_10-filterrobots/filtered/05599.jsonl.gz/6

DAN ŠEHIDA se već tradicionalno obilježava na drugi dan Ramazanskog bajrama. Danas će se obići šehidska mezarja šehidska mezarja širom Bosne i Hercegovine i proučiti Fatiha pred duše naših poginulih šehida koji su pali u odbrani domovine.
Ovom prilikom izdvojit ćemo citat koji je rekao rametli brigadni general Izet Nanić koji je pao kao šehid u borbi za slobodu Republike Bosne i Hercegovine, a izrekao ga je u svom obraćanju 1994. godine na dženazi: "Efendija je pitao hoćemo li halaliti ovome šehidu koji je pred nama. Vjerovatno je njegova duša tu negdje oko nas. on vama nije ništa dužan. A vi razmislite šta ste vi njemu dužni i šta ste dužni svim ostalim šehidima koji su pali u borbi širom države Bosne i Hercegovine. Ako vam je poznato šta ste im dužni onda je svaka druga riječ izlišna.
...Proučimo Elham pred duše šehida širom Bosne i Hercegovine i da taj Elham bude zavjet svim šehidima da ćemo mi stati i da ćemo ići putovima borbe do slobode BiH..." (šehid Izet Nanić).
Dragi posjetioci web portala www.ljutibosanci.com sjetimo se Fatihom naših šehida na današnji dan, to je barem najmanje što možemo danas da učinimo za njih.
Neka je vječni rahmet našim šehidima i da im Allah dž.š. podari lijepi džennet. AMIN!!!
"I ne recite za one koji su na Allahovu putu poginuli: "Mrtvi su!" Ne, oni su živi, ali vi to ne znate"! ( Kur´an, El-Bekare 154 )
Redakcija web portala LjutiBosanci.com